《和申瑶翁咏物十四首 其十四 月露》
明代·邓云霄

秋夕烟消万里天，冰轮沆瀣两澄鲜。洗妆半湿霓裳袖，扬彩轻沾玉井莲。

不用方诸偏滴沥，直从仙掌望婵娟。夜寒宫瓦层澜动，犹伴长门玉箸悬。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。